b'\n_START_ARTICLE_\nYleisest\xc3\xa4vyys\n_START_PARAGRAPH_\nYleisest\xc3\xa4vyys eli yleisehk\xc3\xa4isy on kriminaali- ja kontrollipoliittisten toimenpiteiden ajateltu ohjaava ja pelottava vaikutus. Toimenpiteell\xc3\xa4 (esimerkiksi vankeus tai sakko) osoitetaan hyv\xc3\xa4ksytt\xc3\xa4v\xc3\xa4n k\xc3\xa4ytt\xc3\xa4ytymisen rajat. T\xc3\xa4m\xc3\xa4n ajatellaan riitt\xc3\xa4v\xc3\xa4n useimpien ihmisten k\xc3\xa4ytt\xc3\xa4ytymisen ohjaamiseen. Toinen, vahvempi yleisest\xc3\xa4vyyteen liittyv\xc3\xa4 vaikutus on pelote; seuraamusten (esimerkiksi vankilaan joutumisen) mahdollisuuden ajatellaan ohjaavan ihmisi\xc3\xa4 hyv\xc3\xa4ksytt\xc3\xa4v\xc3\xa4n k\xc3\xa4ytt\xc3\xa4ytymisen suuntaan._NEWLINE_Yleisest\xc3\xa4vyys on sosiologinen ja kriminaalipoliittinen termi. Sen vastinpari on erityisest\xc3\xa4vyys.'